Staatskapingsondersoek: Voorbereidings kom op dreef | Maroela Media
Adjunkhoofregter Raymond Zondo, voorsitter van die kommissie, het Dinsdag gesê hy het nou die groen lig gekry om met die nodige prosesse te begin nadat pres. Jacob Zuma Vrydag die regulasies vir die ondersoek in die Staatskoerant vrygestel het.
Zondo het verduidelik dié regulasies verskaf die wetlike raamwerk vir die opstel van kommissies van ondersoeke.
"Voor die regulasies gepubliseer is, het ek reeds in gesprekke getree met potensiale kandidate om in sleutelposisies aan te stel. Ek sal nou die gesprekke finaliseer en binnekort 'n aankondiging oor die aanstellings maak."
Zondo het gesê die soektog na 'n gepaste perseel vir die kommissie se kantore en verhore is ook onderweg. "Ek sal ook binnekort aankondig waar die perseel gaan wees," het hy bygevoeg.
Kan iemand n berekening maak van hoeveel Zuma die land gekos het?
Ons wil eerder nie weet nie!!!! Dit is nie net Zuma wat die land gekos het nie maar al sy aanhangers wat hy so links en regs aangestel het in hoë poste om hom en hulself te verryk. Iemand het anderdag uitgewerk daar kon 780 000 gedienste huise vir armes gebou gewees het. Dit is skrikwekkend. Nou moet daardie geld van iewers verhaal word. Nugter weet waar.